Élménykert az élményekért

A Teichmann Vilmos Általános Iskola bakancslistájáról ismét megvalósult egy álom. Az intézmény belső udvarában, magaságyásokban, zöldséges kiskertet és egy mezítlábas járdát alakítottunk ki a Kisvárdai Egyesített Óvoda Tordai Úti Tagintézményével együttműködve. Főkertészek Kovács Enikő biológia-földrajz szakos tanárnő és Petrényiné Lecza Katalin a Tordai Úti Óvoda tagintézményvezetője, akik minden munkafolyamatba bevonták a gyerekeket is. A tanulók a délutáni szabadidőben szívesen gyomlálnak, locsolnak, ültetnek, az óvodások ismerkednek a növényekkel.

Június 6-án ünnepélyes szalonnasütés keretében minden diák és kisóvodás megkóstolhatta a kertben termett újhagymát, retket, fejes salátát.

Folyamatban van az esővíz gyűjtésének megoldása, valamint a kert területének növelése. Köszönjük megtisztelő támogatását a Kisvárdai Tankerületi Központ vezetőjének Pásztor Gyula Csabáné igazgató asszonynak, Kisvárda Város Önkormányzatának, Leleszi Tibor polgármester úrnak, Barabás Jánosné dr. jegyző asszonynak, Major Tamás alpolgármester úrnak, Pálinkásné Garasos Melindának a Kisvárdai Egyesített Óvoda vezetőjének, a Kisvárdai Intézményműködtető Nonprofit Kft.-nek, Ignéczi Attila, Bacsó István és Rinkó István vállalkozóknak.